Mosonmagyaróvár Nagytérségi Hulladékgazdálkodási Önkormányzati Társulás Társulási Tanács Elnökétől

*10. sz. napirend*

**SÜRGŐSSÉGI INDÍTVÁNY**

**a Társulási Tanács 2023. április 25-i ülésére**

**Tárgy:** 2023. júliusától szükséges fejlesztések MOL MOHU Zrt.-vel kötendő szerződésekhez

**Előterjesztő:** Dr. Árvay István elnök

|  |
| --- |
| Előkészítő szervezeti egység (név, szignó): Kisalföldi Hulladékgazdálkodási Nonprofit Kft. |
| Készítette: Hancz Attila ügyvezetőSzabóné Molnár Ildikó aljegyző/osztályvezető – Mosonmagyaróvári Polgármesteri Hivatal |
| Pénzügyi fedezetet a Társulás 2023. évi költségvetésében a tartalék forráson áll rendelkezésre átcsoportosítást igényel. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann címzetes főjegyző |

A napirendet **nyilvános** ülésen javasolt tárgyalni, a határozat elfogadásához **egyszerű** többség szükséges.

Tisztelt Társulási Tanács!

A Társulás elé terjesztettük a jogszerű használatot biztosító szerződés előterjesztését, miszerint 2023. július 1-jétől a 2011. évi CLXXXIX. törvény 13.§ (1) 19. pontja hatályon kívül kerül, így az önkormányzatoknak nem lesz helyben biztosandó közfeladata a hulladékgazdálkodás. Ugyanakkor a *hulladékról* szóló 2012. évi CLXXXV. törvény (továbbiakban:„Ht.”) 2023. július 1. napjától hatályos 2. § (1) bekezdés 26b. és 26c. pontjai szerinti kötelező jelleggel igénybe veendő hulladékgazdálkodási résztevékenység ellátása magában foglalja többek között a hulladékgazdálkodási létesítmények folyamatos fenntartásának és üzemeltetésének kötelezettségét.

Ennek érdekében a MOHU MOL Hulladékgazdálkodási Zrt., mint Koncessziós Társaság és a Kisalföldi Kommunális Hulladékgazdálkodási Nonprofit Kft, mint Létesítmény Üzemeltető között szolgáltatási szerződés megkötése áll előkészítés alatt, amely folyamat keretében megkötésre került a Koncessziós Társasággal 2022. december 31. napjáig a szükséges Kapacitáslekötési Szerződés is.

Az eszközök a Társulás tulajdonában vannak, melyek többségében pályázatokból beszerzett, a közszolgálati szerződés 2023. július 1-vel való megszűnése miatt gondoskodnunk kellett a Társulás és a Kisalföldi Nonprofit Kft. között bérleti szerződés létrejöttéről. A bérleti szerződésben a bérleti díj az üzemeltetésre átadott és használt eszközök értékcsökkenése alapján került meghatározásra, jelen esetben a 2022. évi alapján, mely minden évben felülvizsgálatra kerül.

A MOL MOHU Zrt-vel július 1-jével kötendő létesítményüzemeltetési (válogatómű és hulladékudvarok üzemeltetése), valamint régiókoordinátori közreműködési (hulladékgyűjtés, szállítás) szerződésekben foglaltak alapján, a szerződések teljesítéséhez elengedhetetlen eszközbeszerzéseket is igényelnek a Kisalföldi Nonprofit Kft. ügyvezetőjének kérelme alapján.

A szerződés teljesítéséhez az alábbi eszközök beszerzések válik szükségessé:

Hulladékudvar:

Raklapkocsi mérleggel 2000 kg-os 11 db

Válogatómű:
Bálamérleg 1 db

Lomtalanításhoz, hulladékudvar és válogatómű zavartalan üzemeltetéséhez:

32 m3 es konténerek 10 db

Teherautó / rakodógép igény

Multiliftes autó – közúti közlekedésre 2 db

**Eszközök beszerzésének költsége megközelítőleg 184 millió Ft-ot tesz ki. Mivel a meglévő eszközök a Társulás tulajdonát képezik, ezért célszerű a fenti eszközöket a Társulásnak beszereznie, majd a bérleti szerződés módosításával a beszerzett eszközök értékcsökkenése alapján a bérleti díj módosításra kerülne.**

Tisztelt Társulás Tanács, kérjük a sürgősségi indítvány megtárgyalását és elfogadását.

Mosonmagyaróvár, 2022. április 25.

Dr. Árvay István s.k.

elnök

…./2023. (IV.25.) TT határozat

1. A Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa felhatalmazza az elnököt, hogy a MOHU MOL Hulladékgazdálkodási Zrt.- továbbiakban: Zrt. -, mint Koncessziós Társaság és a Kisalföldi Kommunális Hulladékgazdálkodási Nonprofit Kft – továbbiakban: Kft. - , mint Létesítmény Üzemeltető között létrejövő szolgáltatási szerződés valamint a 2022. december 31-ig megkötött kapacitáslekötési szerződés alapján, a Zrt. jelzése, a Kft. kérése szerint a következő eszközöket a Mosonmagyaróvár Nagytérségi Hulladékgazdálkodási Önkormányzati Társulás beszerezze:

Hulladékudvar:

Raklapkocsi mérleggel 2000 kg-os 11 db

Válogatómű:
Bálamérleg 1 db

Lomtalanításhoz, hulladékudvar és válogatómű zavartalan üzemeltetéséhez:

32 m3 es konténerek 10 db

Teherautó / rakodógép igény

Multiliftes autó – közúti közlekedésre 2 db

Az eszközbeszerzéshez szükséges forrás várható költsége, 184 millió Ft a Társulás általános tartaléka terhére kerül kifizetésre.

1. A Társulás Társulási Tanácsa felhatalmazza az elnököt a beszerzési eljárás lefolytatására, és utasítja a 2023. évi költségvetési határozat következő módosítása során az előirányzat átcsoportosítás átvezetésére a 2/2023. (II.07.) társulási határozatban.

Az átcsoportosítás nem módosítja a költségvetési fő-összeget, illetve az önként és kötelezően vállalt feladatokat sem. A költségvetési határozat módosítása módosítja az 1., 2., 5., 6. mellékleteket.

1. Társulás Társulási Tanácsa felhatalmazza az elnököt a beszerzéssel kapcsolatos jognyilatkozatok megtételére.